R E P U B L I K A   H R V A T S K A
SPLITSKO-DALMATINSKA ŽUPANIJA
OPĆINA MILNA
N a č e l n i k

KLASA: 402-08/26-01/002
URBROJ: 2181-32-01/1-26-01
Milna, 23. veljače 2026. godine		

	

	Na temelju članka 58. Statuta Općine Milna („Službeni glasnik“, broj 12/22 – pročišćeni tekst)  i članka 10. i 11. Pravilnika o financiranju javnih potreba Općine Milna („Službeni glasnik Općine Milna“, broj 1/23), općinski načelnik Općine Milna donosi

ODLUKU
o raspisivanju javnog natječaja za financiranje programa, projekata i manifestacija od interesa za opće dobro na području Općine Milna za 2026. godinu

I
U Proračunu Općine Milna za 2026. godinu planirana su sredstva za tekuće donacije udrugama, namijenjene zadovoljavanju javnih potreba od interesa za opće dobro u slijedećim  područjima: kultura, sport i razvoj civilnog društva.

Planirana sredstva u ukupnom iznosu od 82.000,00 € koja se mogu dodijeliti putem javnog natječaja raspodijeljena su po područjima, kako slijedi:

-	Za kulturu 25.000,00 €
-	Za sport 42.000,00 €
-	Za razvoj civilnog društva 15.000,00 €

Javni natječaj provodi Jedinstveni upravni odjel Općine Milna.

II
Na ovaj natječaj mogu se prijaviti Udruge koje su upisane u registar udruga, a sjedište im je na području Općine i/ili im je sjedište izvan Općine, a djeluju na području Općine i/ili otoka Brača.

Udruge koje se prijavljuju na ovaj Javni natječaj moraju biti upisane u Registar Udruga, moraju posjedovati RNO broj te moraju ispunjavati uvjete iz članka 7. Pravilnika o financiranju javnih potreba Općine Milna („Službeni glasnik Općine Milna“, broj 1/23), kao i ostale uvjete propisane Javnim natječajem odnosno Uputama za prijavitelje.

III.
Svaka Udruga može podnijeti 2 prijave u okviru ovog Javnog natječaja, s maksimalnim razdobljem provedbe od 12 mjeseci, tj. u razdoblju od 01.01.2026. – 31.12.2026. godine.

Prijave se podnose na posebnim obrascima:

-	Opisni obrazac – OP
-	Obrazac Proračuna – OPR

Obrasci se mogu preuzeti na mrežnim stranicama Općine Milna (https://www.opcinamilna.hr/)

Uz navedene obrasce potrebno je priložiti i ostalu obveznu dokumentaciju navedenu u Uputama za prijavitelje koja čini sastavni dio ovog Javnog natječaja.

IV.
Administrativnu provjeru pristiglih provjera provest će Povjerenstvo za administrativnu provjeru, koje će imenovati općinski načelnik.

Provjera ispunjavanja propisanih (formalnih) uvjeta natječaja temelji se na članku 19. Pravilnika o financiranju javnih potreba Općine Milna („Službeni glasnik Općine Milna“, broj 1/23).  

V.
Ocjenu i procjenu prijave, u skladu s kriterijima definiranim u Uputama za prijavitelje, izvršit će Povjerenstvo za ocjenjivanje koje imenuje općinski načelnik Općine Milna sukladno članku 21. i 22. Pravilnika o financiranju javnih potreba Općine Milna („Službeni glasnik Općine Milna“, broj 1/23).

VI.
Prijave se, na propisanim obrascima koji su zajedno s Uputama za prijavitelje dostupni na web stranici Općine Milna (https://www.opcinamilna.hr/), šalju preporučeno poštom ili neposredno predaju na protokol Jedinstvenog upravnog odjela Općine Milna, na slijedeću adresu:

OPĆINA MILNA
Sridnja kala 1
21 405 Milna

uz naznaku „Javni natječaj za financiranje programa, projekta i manifestacija od interesa za opće dobro na području Općine Milna za 2026. godinu – ne otvaraj“.

Javni natječaj otvoren je do 10. ožujka 2026. godine.

VII.
Sva pitanja vezana uz ovaj Javni natječaj mogu se postavljati isključivo elektroničkim putem, slanjem upita na adresu elektroničke pošte: referent@opcinamilna.hr, uz naznaku „Javni natječaj 2026 - udruge“.

OPĆINSKI NAČELČNIK
Frane Lozić